LEstadio Nacional del Perú és un estadi situat a Lima, capital del Perú. Actualment disposa d'una capacitat per 40.000 espectadors, segons especifica la Federació Peruana de Futbol, a més d'un seguit d'espais privats per uns quants milers més. L'estadi es va inaugurar el 27 d'octubre de 1952, en el marc del Campionat Sud-americà de futbol de 1953, en substitució de l'anterior Estadio Nacional. Es tracta de l'estadi nacional del país. Fins avui, ha estat seu de la final de 3 &lt;a href="Copa%20Am%C3%A8rica%20de%20futbol"&gt;Campionats Sud-americans/Copa Amèrica&lt;/a&gt; dels sis que s'han celebrat al país andí. També se'l coneix com el "Coloso de José Díaz", a conseqüència de la seva proximitat amb el carrer del mateix nom. Es tracta del terreny de joc oficial de la Selecció de futbol del Perú. L'Institut dels Esports del Perú, depenent del Ministeri d'Educació del Perú, és l'entitat que administra l'estadi. El camp ha patit diverses renovacions des de la seva construcció, com quan es va adaptar per disputar la Copa Amèrica de futbol 2004 o quan s'hi va afegir gespa artificial per ser la seu del Copa del Món de futbol sub-17 de 2005. La darrera renovació es va realitzar entre el 2010 i el 2011.